|  |  |
| --- | --- |
|  | Ne konfuzu ĉi tiun artikolon kun Saint-Cergues. |


**Saint-Cergue** estas komunumo en la distrikto Nyon en Kantono Vaŭdo, Svislando. Ĝi havis 2147 loĝantojn je la 31-a de decembro 2012.

Geografio
---------

La komunumo Saint-Cergue situas en la Ĵurasa Montaro. La komunumo konsistas el la vilaĝoj Saint-Cergue kaj La Cure (ĉe la franca landlimo), kaj la setlejoj Les Chesaux, La Chenalette, Les Pralies, Guinfard kaj Les Mouilles, kaj diversaj izolitaj bienoj.

La teritorio de la komunumo etendiĝas sur areo de 24,28 km², de kiuj 61,9% estas kovritaj de arbaro, 31,5% servas por agrikulturo kaj 5,8% por setlado.

Najbaraj komunumoj
------------------

La komunumo Saint-Cergue limas en nordo al Arzier-Le Muids, en oriento al Givrins, en sudoriento al Trélex, en sudo al Gingins, en sudokcidento al Prémanon (Franĉ-Konteo, Francio), kaj en okcidento al Les Rousses (Franĉ-Konteo, Francio).

Trafiko
-------

Tra Saint-Cergue pasas la kantona ĉefvojo n-ro 123 de Nyon al Les Rousses en Francio. Kaj de Saint-Cergue la kantona vojo n-ro 125 kondukas al Arzier. La plej proksima alveturejo al la svisa aŭtovojo A1 situas 10 kilometrojn sudsudoriente de la komunumo apud Nyon. Pere de la mallarĝspura fervojlinio de Nyon al La Cure, kiu ĝis 1958 kondukis ĝis al Morez en Francio, la komunumo estas konektita al la publika transportreto.

Historio
--------

La unua dokumenta mencio de Saint-Cergue datiĝas el la jaro 1110 per la vortoj *ecclesiam Sancti Cyrici*. Sur la komunuma teritorio estis trovitaj restaĵoj de romia setlejo kaj tombokampoj el la La-Tène-epoko kaj la frua mezepoko. Ek de la jaro 1110 la regiono apartenis al la Abatejo Saint-Claude, kiu ĝin koncedis en la jaro 1279 kiel feŭdo al la Senjoroj de Thoire-Villars. Tiuj senjoroj konstruis en la jaro 1299 burgon, kiu estis detruita dum la Burgonjaj Militoj. En la jaro 1350 la abatejo koncedis la subvoktejon Saint-Cergue al la familio de Chalon kaj garantis en la jaro 1357 per letero liberecojn al la civitanoj. En la jaro 1412 la Grafoj de Savojo konkeris la burgon por kontroli la pasejon. En la 15-a jarcento la jurisdikcio pri la regiono estis koncedita al la savoja subvokto de Nyon, dum la rajtoj de la subvokto de la Abatejo Saint-Claude estis limigitaj al la urbeto Saint-Cergue. Saint-Cergue apartenis sub la berna regado de 1536 ĝis la Helveta Revolucio de 1798 al la Voktejo Nyon kaj ek de la Helveta Revelucio, ĝi estas komunumo de la Distrikto Nyon.

Vidu ankaŭ
----------

* Saint-Cergues, komunumo en Francio
* La Cure (stacidomo)
* La Givrine (stacidomo)
* Les Pralies (stacidomo)
* St-Cergue (stacidomo)
* St-Cergue Les Cheseaux (stacidomo)

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Germain Hausmann*: *Saint-Cergue* en *Historia Leksikono de Svislando* (2012-01-06)

Eksteraj ligiloj
----------------

* Oficiala retejo de la komunumo Saint-Cergue

* **Vidu ankaŭ en la Vikimedia Komunejo la kategorion Saint-Cergue** – (Kolekto de bildoj kaj plurmediaj dosieroj)

Bildoj
------

* Doganejo La CureDoganejo La Cure
* Trajno de Nyon al La CureTrajno de Nyon al La Cure
* Domo LamartineDomo Lamartine

  


|  |  |  |  |
| --- | --- | --- | --- |
| 

| v • d • rKomunumoj de la distrikto Nyon |
| --- |
| Arnex-sur-Nyon • Arzier-Le Muids • Bassins • Begnins • Bogis-Bossey • Borex • Bursinel • Bursins • Burtigny • Chavannes-de-Bogis • Chavannes-des-Bois • Chéserex • Coinsins • Commugny • Coppet • Crans-près-Céligny • Crassier • Duillier • Dully • Essertines-sur-Rolle • Eysins • Founex • Genolier • Gilly • Gingins • Givrins • Gland • Grens • La Rippe • Le Vaud • Longirod • Luins • Marchissy • Mies • Mont-sur-Rolle • Nyon • Perroy • Prangins • Rolle • Saint-Cergue • Saint-George • Signy-Avenex • Tannay • Tartegnin • Trélex • Vich • Vinzel |  |

 |